Нафия Куш

Нафия Куш (; 1995 елның 20 феврале, Адана, Төркия) — Төркия тхэквондочысы, авыр үлчәмдә (73 килограммнан артык) чыгыш ясый. Дөнья чемпионатлары призёры, Олимпия уеннарында катнашучы.

 Тормыш юлы 
Нафия Куш 1995 елның 20 февралендә Аданда туа. Ул 8 яшьтән тхэквондо белән шөгыльләнә. Хәзерге вакытта Куш Аданда Чукуров университетында физик тәрбия һәм спортны өйрәнә.

 Карьера 
2013 елда ул Палембаңта узган Ислам теләктәшлеге уеннарында көмеш медаль яулый . Куш Хух-Хото шәһәрендә 2014 елгы университетлар арасында тхэквондо буенча дөнья чемпионатында көмеш медаль яулый. Ул 2014 елда Иннсбрукта узган яшүсмерләр арасында Ауропа чемпионатында җиңүче була һәм 2015 елда тагын берничә турнирны, шул исәптән Анталиядә Dutch Open һәм Кишинёвта Moldova Open турнирларын отып, уңышын дәвам итә.

Ул 2015 елда Налчыкта узган олимпия категорияләре буенча Ауропа чемпионатында алтын медаль яулый  . Нафия Куш Чиләбедә 2015 елгы тхэквондо буенча дөнья чемпионатында бакыр медаль яулый. Ул 2015 елда Эйндховенда узган Нидерланд ачык чемпионатында 73 килограмнан артык авырлык категориясендә алтын медаль яулый. 2020 елда Гамбургта узган Алманиянең ачык чемпионатында ул 73 килограмга кадәр авырлык категориясендә җиңүче була. Куш Истанбулда узган 8 нче ачыкТөркия чемпионатында 73 килограмга кадәр авырлык категориясендә алтын медаль яулый.

2021 елда Нафия Куш коронавирус пандемиясе аркасында 2020 елдан 2021 елга күчерелгән үзе өчен беренче Олимпия уеннарында катнашачагы билгеле була. Март аенда Куш 73 килограммга кадәр авырлык категориясендә Төркиянең ачык чемпионатында алтын медаль яулый.

 Искәрмәләр 

Төркем:Википедия:Замандашлар биографиясе
Төркем:1995 елда туганнар
Төркем:20 февраль көнне туганнар
Төркем:Әлифба буенча спортчылар